Horne haal span saam met Lomu, Cullen | Netwerk24
Netwerk24 het eksklusiewe skermgrepe bekom van die minute voor die moord op lt.kol. Charl Kinnear. Op een van die skermgrepe kan die skokkende oomblik net voordat die skote afgevuur word wat Kinnear se lewe beëindig het, duidelik gesien word.
'n Egpaar van Bronkhorstspruit veg glo om hul lewe nadat hulle Sondag wreed aangeval en gemartel is op hul plaas naby Bronkhorstspruit.
Kvitova vind dadelik haar voete op klei
Die tweemalige Grand Slam-kampioen Petra Kvitova het haar Franse Ope-veldtog Maandag afgeskop deur Frankryk se Oceane Dodin met 6-3, 7-5 te klop.
'Is dit sy reg om dit te kan doen?'
Bloomberg voorspel dat die amptelike werkloosheidskoers tot 34,8% gaan opskiet, van wat reeds 'n rekordhoogtepunt van 30,1% in die eerste kwartaal was.
Deur Sportredaksie 23 Junie 2020 18:45
Jonah Lomu in aksie vir Nieu-Seeland se sewesspan by die Statebondspele in 1998 in Maleisië. Foto: Getty Images
Die voormalige All Black Jonah Lomu het 'n skrikbewind op vleuel in toetsrugby gevoer, maar daar word soms vergeet dat hy net so verwoestend in sewesrugby was.
Lomu, wat in 2015 dood is, is nou deur Karl Tenana, self 'n voormalige Kiwi-sewesspeler en tans 'n rugbykommentator, in sy droomspan ingesluit. Dié span verskyn op Wêreldrugby se webtuiste.
Lomu het Nieu-Seeland in 1994 die eerste keer in sewes verteenwoordig en was later in sy loopbaan deel van die Kiwi-span wat die 2001-Wêreldbeker-sewestoernooi gewen het.
Nog 'n bekende naam op die lys van uitverkorenes is Christian Cullen, wat die All Blacks in 58 toetse tussen 1996 en 2002 in die langer weergawe van die spel verteenwoordig het. Hy het die Kiwi's vroeg in sy loopbaan – in 1995 en 1996 – in sewes verteenwoordig.
Waisale Serevi van Fidji, 'n legende in sewes wat die eilandmanne met onderskeiding verteenwoordig en ook afgerig het, is ook in die uitsoekspan.
Frankie Horne tydens 'n kragmeting tussen die Blitsbokke en Australië in 2009 in Dubai. Foto: Getty Images
Die enigste Blitsbok onder die uitverkorenes is Frankie Horne, wat in 2016 uitgetree het. Tenana sê van Horne dat jy in hom "altyd iemand het wat na die donker plekke sal gaan".
"Hy is vir my iemand wat rof en taai is en bereid is om die vuilwerk te doen, soos om losgemale skoon te maak en dinge soos dít, wat ander in staat stel om uit te blink."
Horne het by navraag hieroor gelag en sê "dis lekker om te sien dat 'n mens se naam nog êrens verskyn".
"Dit is nie regtig meer as een ou se mening nie. Karl Tenana het wel baie ervaring en hy is 'n kommentator in die Wêreldreeks, so hy weet seker waarvan hy praat. Dit is nogal lekker om in dieselfde asem as daardie name genoem te word en om in so 'n span te wees," sê Horne.
"Dit is nogal 'n indrukwekkende span en dit sou lekker wees om saam met sulke ouens te speel en te sien watter skade hulle in die moderne spel sou kon aanrig. Daar is darem 'n paar baie groot name!"
Karl Tenana se Droomspan: Jonah Lomu (Nieu-Seeland), Eric Rush (Nieu-Seeland, kaptein), Frankie Horne (Suid-Afrika), Uale Mai (Samoa), Waisale Serevi (Fidji), Christian Cullen (Nieu-Seeland) en Santiago Gómez Cora (Argentinië).